Lotošino rajoon
Lotošino rajoon (vene keeles Лотошинский район) oli 2. järgu haldusüksus (munitsipaalrajoon) Venemaal Moskva oblasti lääneosas. Rajooni keskus oli Lotošino alev. Rajoon piirnes põhjas ja läänes Tveri oblastiga, kirdes Klini rajooniga, idas ja kagus Volokolamski rajooniga ning lõunas Šahhovskaja linnaringkonnaga. Rajooni pindala oli 979,57 km². Elanike arv oli 2012. aastal 17 672, 2009. aastal 17 477 ja 2002. aastal 18 337. Lotošino rajoonis oli 269 asulat, mis kuuluvad ühe linnaasunduse (Lotošino alevi) ja kahe külaasunduse koosseisu. Rajooni tähtsamad jõed olid Šoša, Lama ja Lob.